b'\n_START_ARTICLE_\nDivizijski general (Francija)\n_START_PARAGRAPH_\nDivizijski general (izvirno francosko G\xc3\xa9n\xc3\xa9ral de division; dobesedno general divizije) je vi\xc5\xa1ji voja\xc5\xa1ki \xc4\x8din, ki je v uporabi v Francoski kopenski vojski in Francoski \xc5\xbeandarmeriji; v Francoskem vojnem letalstvu mu ustreza \xc4\x8din letalskega divizijskega generala (G\xc3\xa9n\xc3\xa9ral de division a\xc3\xa9rienne), medtem ko mu v Francoski vojni mornarici ustreza \xc4\x8din viceadmirala (Vice-amiral). V skladu z Natovim standardom STANAG 2116 \xc4\x8din nosi oznako OF-7._NEWLINE_Velja za najvi\xc5\xa1ji generalski \xc4\x8din, a z dekretom 6. junija 1939 lahko divizijski general pridobi \xc4\x8din korpusnega ali armadnega generala. Je nadrejen brigadnemu generalu in podrejen korpusnemu generalu._NEWLINE_Divizijski general, kot \xc5\xbee pove ime, obi\xc4\x8dajno poveljuje diviziji, voja\xc5\xa1ki enoti, ki je sestavljena iz ve\xc4\x8d brigad. Osnovna oznaka simbola so tri zvezde.'